Na osnovu člana 32. Pravila Javne ustanove Zavod za zaštitu i korištenje kulturno-historijskog i prirodnog naslijeđa Tuzlanskog kantona br. 16/14 od 23.01.2014. godine, člana 17. Pravilnika o unutrašnjoj organizaciji Javne ustanove Zavod za zaštitu i korištenje kulturno-historijskog i prirodnog naslijeđa Tuzlanskog kantona, br. 01/04-52/20, od 14.02.2020., Odluke Upravnog odbora JU Zavod za zaštitu i korištenje kulturno-historijskog i prirodnog naslijeđa Tuzlanskog kantona o raspisivanju javnog oglasa broj: 01/02-169/21 od 28.06.2021., Odluke Vlade Tuzlanskog kantona o davanju saglasnosti za prijem zaposlenika broj: 02/1-30-17891-2/21 od 29.09.2021, te člana 6. i 7. Uredbe o postupku prijema u radni odnos u javnom sektoru u Tuzlanskom kantonu (Sl.novine TK, br. 04/19), JU Zavod za zaštitu i korištenje kulturno-historijskog i prirodnog naslijeđa Tuzlanskog kantona raspisuje:

**JAVNI OGLAS**

**za prijem radnika na neodređeno vrijeme**

**Stručni saradnik za orijentalno i nematerijalno naslijeđe** - 1 (jedan) izvršilac

**Opis poslova:**

* prikuplja i kompletira dokumentaciju o istraživanju, proučavanju i evidentiranju orjentalnog i nematerijalnog naslijeđa,
* vrši uviđaj stanja na dobrima orjentalnog i nematerijalnog naslijeđa,
* vrši stručni nadzor u toku izvođenja konzervatorskih i restauratorskih radova,
* utvrđuje kriterije za korišćenje dobara orjentalnog i nematerijalnog naslijeđa,
* učestvuje u izradi dokumentacije za konzervaciju, restauraciju i revitalizaciju,
* utvrđuje historijske, umjetničke, estetske i kulturne vrijednosti naslijeđa i radi na njihovom publikovanju,
* sarađuje sa odgovarajućim stručnim institucijama radi uspješnijeg i kvalitetnijeg obavljanja poslova i radnih zadataka,
* prati stručnu literaturu i učestvuje na stručnim savjetovanjima i simpozijumima, te stečena iskustva primjenjuje u praksi,
* učestvuje u radu stručnih komisija i drugih radnih tijela koje obrazuje Zavod,
* istražuje i evidentira kulturno-historijsko naslijeđe,
* pruža stručnu pomoć imaocima zaštićenih kulturno-historijskih dobara,
* radi na kontroli racionalnog korištenja dobara kulturno-historijskog naslijeđa,
* učestvuje u organizovanju predavanja, izložbi i drugih oblika kulturno-obrazovne djelatnosti, agitacije propagande,
* po nalogu direktora obavlja i druge poslove i radne zadatke u vezi sa istraživanjem, valorizacijom, zaštitom i korištenjem kulturno-historijskog i prirodnog naslijeđa koji su utvrđeni Zakonom, Pravilima, Planovima i programima rada Zavoda,
* za svoj rad odgovoran je direktoru.

**OPĆI USLOVI:**

* Da je državljanin Bosne i Hercegovine;
* Da je punoljetan;
* Da ima opću zdravstvenu sposobnost za obavljanje poslova radnog mjesta;
* Da ima vrstu i stepen školske spreme potrebnu za obavljanje poslova radnog mjesta prema Pravilniku o unutrašnjoj organizaciji JU Zavod za zaštitu i korištenje kulturno-historijskog i prirodnog naslijeđa Tuzlanskog kantona;
* Da u posljednje tri godine od dana objavljivanja Javnog oglasa nije otpuštan iz organa državne službe kao rezultat disciplinske kazne na bilo kojem nivou vlasti u Federaciji, odnosno BiH;
* Da nije obuhvaćen odredbama člana IX.1 Ustava BiH.

**POSEBNI USLOVI:**

* Poslove stručnog saradnika za orijentalno i nematerijalno naslijeđe može obavljati lice koje je završilo Filozofski ili Teološki fakultet,
* Dokaz o poznavanju osmansko-turskog jezika,
* Stepen stručne spreme: sedmi (VII) stepen, odnosno visoko obrazovanje bolonjskog sistema studiranja sa najmanje 240 ECTS bodova,
* Položen stručni ispit,
* Radno iskustvo u struci: jedna (1) godina,
* Broj izvršilaca: jedan (1).

**Uz uredno popunjen PRIJAVNI OBRAZAC kandidati trebaju da dostave slijedeću dokumentaciju:**

* Uvjerenje o državljanstvu (ne starije od 6 mjeseci),
* Izvod iz matične knjige rođenih,
* Diploma o završenoj stručnoj spremi,
* Uvjerenje o položenom stručnom ispitu,
* Potvrda o radnom iskustvu u struci,
* Ovjerena izjava kandidata da u posljednje tri godine od dana objavljivanja Javnog oglasa nije otpuštan iz organa državne službe kao rezultat disciplinske kazne na bilo kojem nivou vlasti u FBiH, odnosno BiH,
* Ovjerena izjava kandidata da nije obuhvaćen odredbom člana IX. tačka 1. Ustava BiH.
* Dokaz o pripadnosti kategoriji branitelja ili člana porodice branitelja.

**NAPOMENA:** PRIJAVNI OBRAZAC je sastavni dio Uredbe o postupku prijema u radni odnos u javnom sektoru u Tuzlanskom kantonu (Službene novine TK, br. 04/19).

Sa kandidatima čije prijave i dokumenti budu dostavljeni u skladu sa općim i posebnim uslovima obavit će se intervju.

**Dokumenti priloženi uz prijavu moraju biti orginali ili ovjerene kopije.**

**Javni oglas ostaje otvoren 8 (osam) dana od dana posljednjeg objavljivanja.**

**Prijavu sa dokazima o ispunjenim uslovima iz Javnog oglasa dostaviti lično ili preporučeno na adresu JU Zavod za zaštitu i korištenje kulturno-historijskog i prirodnog naslijeđa Tuzlanskog kantona ul. Muftije efendije Kurta bb 75 000 Tuzla, sa naznakom „PRIJAVA NA JAVNI OGLAS - NE OTVARAJ“**

**NAPOMENA: Kandidat koji bude primljen u radni odnos putem ovog Javnog oglasa dužan je dostaviti ljekarsko uvjerenje i uvjerenje o nevođenju krivičnog postupka.**

**Nepotpune i neblagovremene prijave neće se uzeti u razmatranje.**

**D I R E K T O R**

Kemal Nurkić